
Serviciul Programe, Proiecte, Peisagistică Urbană
Nr.7928/16.05.2024
RAPORT DE SPECIALITATE
-la proiectul de hotărâre privind aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii

”Amplasare stații de reîncărcare a vehiculelor electrice

în Orașul Boldești-Scăeni, județul Prahova”

Analizând Proiectul de Hotărâre prin care se propune aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii ”Amplasare stații de reîncărcare a vehiculelor electrice în Orașul Boldești-Scăeni, județul Prahova”, am constatat următoarele:

Pentru realizarea proiectului cu codul C10-I4-640 „Servicii de actualizare a Planului Urbanistic General al orașului Boldești-Scăeni și a Regulamentului Local de Urbanism aferent” din care face parte și obiectivul de investiții ”Amplasare stații de reîncărcare a vehiculelor electrice în Orașul Boldești-Scăeni, județul Prahova” a fost semnat contractul de finanțare nr.131567/21.11.2022 în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local.

Contractul de finanțare nr.131567/21.11.2022 conține următoarele obiective:

Obiectivul nr.1: „Servicii de actualizare a Planului Urbanistic General al orașului Boldești-Scăeni și a Regulamentului Local de Urbanism aferent” prin care se va realiza actualizarea Planului Urbanistic General și a Regulamentului Local de Urbanism aferente orașului Boldești-Scăeni, necesară pentru emiterea autorizațiilor de construire și de promovare a obiectivelor de investiții publice și private.

Obiectivul nr.2: ”Amplasare stații de reîncărcare a vehiculelor electrice în Orașul Boldești-Scăeni, județul Prahova”- se vor amplasa 3 stații de reîncărcare a vehiculelor electrice.

Pentru obiectivul nr.2 ”Amplasare stații de reîncărcare a vehiculelor electrice în Orașul Boldești-Scăeni, județul Prahova” a fost recepționată documentația - faza Studiu de fezabilitate aferentă Contractului de servicii nr.05/01.02.2022 având ca obiect servicii de întocmire Studiu de fezabilitate și Proiect Tehnic pentru investiția “Amplasare stații de reincărcare a vehiculelor electrice în Orașul Boldești-Scăeni, județul Prahova”.
In conformitate cu prevederile:

· Ordonanței de urgenţă nr. 57 din 3 iulie 2019 privind Codul administrativ, Art. 129: Atribuţiile consiliului local, (4) În exercitarea atribuţiilor prevăzute la alin. (2) lit. b), consiliul local: d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;

· Hotărârii de Guvern 907/2016, art.10, alin.(4):

“(4)Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar, dar în mod obligatoriu în următoarele situaţii:

a)la data supunerii spre aprobare a studiului de fezabilitate/documentaţiei de avizare a lucrărilor de intervenţii;

b)la data solicitării autorizaţiei de construire;

c)după finalizarea procedurilor de achiziţie publică, rezultând valoarea de finanţare a obiectivului de investiţii;

d)la data întocmirii sau modificării de către ordonatorul principal de credite, potrivit legii, a listei obiectivelor de investiţii, anexă la bugetul de stat sau la bugetul local.”, 

este necesară aprobarea documentației întocmită la nivel de Studiu de Fezabilitate.
Din proiectul de hotărâre face parte documentația tehnico-economică la nivel de SF, conform anexei.

Faţă de cele menţionate mai sus, consider că adoptarea unei Hotărâri a Consiliului Local privind aprobarea Documentaţiei tehnice, a Devizului General și a indicatorilor tehnico-economici aferente obiectivului de investiţii ”Amplasare stații de reîncărcare a vehiculelor electrice în Orașul Boldești-Scăeni, județul Prahova”, potrivit opţiunii tehnico-economice recomandate de proiectant în varianta 2, conform anexelor, este necesară şi oportună.

